Harper returnerte til sit-com i 1986 da hun spilte matriarken «Valerie Hogan» i NBCs serie . I 1987 røk hun uklar med NBC og produksjonsselskapet Lorimar i spørsmålet om lønnsbetingelser, og da andre sesong av serien var ferdig innspilt fikk hun ikke fornyet sin kontrakt. Harper saksøkte NBC og Lorimar for kontraktsbrudd. Hun fikk ikke medhold i lønnskravet hun rettet mot NBC, men juryen mente at Lorimars oppsigelse var usaklig og tilkjente Harper 1,4 millioner amerikanske dollar pluss 12½ prosent av seriens overskudd. Serien fortsatte uten henne, og denne endringen på rollelisten ble i serien forklart med at «Valerie Hogan» var død. I 1987 ble serien omdøpt til . Da Harper senere ble erstattet med Sandy Duncan, som spilte «Valeries» svigerinne «Sandy Hogan», ble serien omdøpt på nytt til . NBC avviklet i 1990, men CBS tok opp tråden og spilte inn enda en sesong før serien gikk av skjermen for godt.